รองอธิบดีกรมควบคุมโรค เผยผู้ที่กักตัว 14 วัน ณ ฐานทัพเรือสัตหีบ ใช้มาตรฐานการป้องกันการแพร่เชื้อเดียวกับกลุ่มคนไทยที่กลับจากอู่ฮั่น
รองอธิบดีกรมควบคุมโรค เผยผู้ที่กักตัว 14 วัน ณ ฐานทัพเรือสัตหีบ ใช้มาตรฐานการป้องกันการแพร่เชื้อเดียวกับกลุ่มคนไทยที่กลับจากอู่ฮั่นนายแพทย์ ธนรักษ์ ผลิพัฒน์ รองอธิบดีกรมควบคุมโรค เปิดเผยว่า วันนี้พบผู้ป่วยรายใหม่ เพิ่มขึ้น 89 คน ผู้ป่วยสะสม 2,067 คน มีผู้หายป่วยแล้ว 612 คน รักษาอยู่ที่โรงพยาบาล 1,435 คน พบเสียชีวิตเพิ่ม 1 ราย รวมเสียชีวิต 20 ราย โดยผู้เสียชีวิตล่าสุดเป็นชาวไทย อายุ 72 ปี มีประวัติเป็นโรคความดันโลหิตสูง และเบาหวาน สำหรับผู้ป่วยวันนี้ที่พบเพิ่มขึ้น 89 คน จะเห็นได้ว่ายังเป็นกลุ่มเดิม ทั้งมาจากสนามมวย และสถานบันเทิง ขณะที่ผู้ป่วยในกลุ่มรายใหม่พบว่าติดเชื้อในประเทศลดลง ส่วนใหญ่เป็นผู้ที่เดินทางกลับจากต่างประเทศ ถึง 21 คน เป็นชาวไทย 18 คน ต่างชาติ 3 คน ขณะนี้รัฐบาลกำลังเข้มงวดผู้ที่เดินทางกลับ ซึ่งต้องได้รับการสังเกตอาการและกักตัว 14 วัน จึงอยากให้ทุกฝ่ายร่วมมือกัน เพราะคนที่เสี่ยงที่สุดคือคนที่อยู่ใกล้ชิด ส่วนพื้นที่ที่พบผู้ป่วยเพิ่มในวันนี้ พบว่าส่วนใหญ่ยังอยู่ในพื้นที่กรุงเทพมหานคร และปริมณฑล โดยแบ่งเป็น 3 อันดับแรก คือ กรุงเทพมหานคร 31 นนทบุรี 13 คน และภูเก็ต 8 คนส่วนกรณีความวุ่นวายที่เกิดขึ้นในสนามบินสุวรรณภูมิเมื่อคืนนี้ ขณะนี้ได้เรียกผู้ที่หนีการกักตัว ให้กลับมารายงานตัวภายใน 18.00น.ของวันนี้ โดยผู้ที่อยู่ในกรุงเทพมหาคร ขอให้รายงานตัวที่ศูนย์ปฏิบัติการฉุกเฉินสุวรรณภูมิ ส่วนผู้ที่อยู่ต่างจังหวัด ให้รายงานตัวที่ศูนย์ดำรงธรรม ไม่เช่นนั้นถือมีโทษตาม พ.ร.ก.ฉุกเฉิน จำคุกไม่เกิน1ปี ปรับสูงสุดไม่เกิน1แสนบาท มีอายุความ10ปีส่วนกระแสดราม่าถึงการนำตัวไปกักกันที่ฐานทัพเรือสัตหีบ โดยให้อยู่ในห้องพักห้องละ 3 คน จึงมีความกังวลว่าจะเป็นการแพร่เชื้อได้นั้น ทางฝ่ายสาธารณสุขในพื้นที่และทุกฝ่ายที่เกี่ยวข้องได้ดำเนินการพิจารณาความเสี่ยงตามความเหมาะสมอยู่แล้ว โดยได้ใช้มาตราการเดียวกันกับการรับคนไทยที่เดินทางกลับจากเมืองอู่ฮั่น ซึ่งเป็นมาตราการที่ทำได้ดีและไม่มีการแพร่เชื้อ จึงอยากให้ประชาชนมั่นใจและให้ความร่วมมือด้วยส่วนก่อนหน้านี้ที่ผลตรวจของ ผอ.รพ.สมุทรปราการ ที่ออกมาพบว่าติดเชื้อ หรือเป็นผลบวกแบบอ่อนๆ จากนั้นเข้ารับการรักษา และวันรุ่งขึ้นการตรวจเชื้อเป็นผลลบนั้น ในกรณีนี้จะต้องหารือกันต่อไป พร้อมยอมรับว่าขณะนี้การตรวจเชื้อได้ใช้ห้องปฏิบัติการเดียว โดยไม่มีการตรวจซ้ำ ซึ่งผลการตรวจอาจมีความคลาดเคลื่อนได้ส่วนกรณีที่ผู้ป่วยที่เคยติดเชื้อและได้เข้ารับการรักษาจนหายเป็นปกติแล้ว และให้ไปบริจาคเลือด เพื่อนำเลือดไปทำยา หรือ บริจาคภูมิคุ้มกัน นพ.ธนรักษ์ กล่าวว่า ผู้ป่วยที่หายแล้วจะมีภูมิคุ้มกันในการจัดการเชื้อ ซึ่งก่อนหน้านี้ที่ประเทศจีนมีการทำแบบนี้มาแล้ว แต่ในประเทศไทยทราบว่า ได้มีการดำเนินการในช่วงผู้ป่วยรายแรกๆที่หายแล้ว ซึ่งเป็นลุงขับแท็กซี่ โดยหลักการมีความเป็นไปได้ว่าสามารถทำได้ส่วนเด็กทารกอายุ1เดือนที่ติดเชื้อ ยังอยู่ในขั้นตอนการสอบสวนโรค ซึ่งจะต้องดูว่าใครใกล้ชิดกับเด็กบ้าง แม้ว่าเด็กจะมีอาการไม่มาก แต่เมื่อเด็กติดเชื้อแล้วจะสามารถแพร่ให้คนอื่นได้เช่นกันอย่างไรก็ตาม แนะนำว่าหากมีการทักทายในระยะสั้น ถือไม่ได้มีความเสี่ยงสูงติดเชื้อ แต่หากทักทายพูดคุยเกิน5นาที จะมีความเสี่ยงสูง